li X'KELLU JIĠRI Ma ġenb it-tieqa—ilmaħitek taqra, U smajtek tgħanni—jien ta sikwit; Nitlaq il-miktba—b'leħnek nitgħaxxaq Noqgħod mhux ftit. Sfajjar kien wiċċha—iżda wisq ħelu, Suwed għajnejha—minn dawk il-kbar, Xagħrha sewdieni—twil u mġigħed, Xufftejha żgħar, Lili dak l-għana—gost kien jatini, Waqt li fi ġmielha—insib mistrieħ; Żewġ ħwejjeġ dawna—li jmorru jixhdu Tjubija w ġieħ. Ah, kiefra xorti—minn dan taf tagħti. : It-tieqa ngħalqet—u waqa' s-skiet; Intbaħt l-imbikki—lili f'did-dinja Kienet ħalliet.